CELEX: 52000PC0817
Language: fi
Date: 2000-12-07
Title: Ehdotus: neuvoston päätös AKT-EY-suurlähettiläskomiteassa vahvistettavasta yhteisön kannasta AKT-EY-ministerineuvoston työjärjestyksen vahvistamista koskevan päätöksen tekemiseksi

Tärkeä oikeudellinen huomautus

|

52000PC0817

Ehdotus: neuvoston päätös AKT-EY-suurlähettiläskomiteassa vahvistettavasta yhteisön kannasta AKT-EY-ministerineuvoston työjärjestyksen vahvistamista koskevan päätöksen tekemiseksi  /* KOM/2000/0817 lopull. */  

Ehdotus: NEUVOSTON PÄÄTÖS AKT-EY-suurlähettiläskomiteassa vahvistettavasta yhteisön kannasta AKT-EY-ministerineuvoston työjärjestyksen vahvistamista koskevan päätöksen tekemiseksi(komission esittämä)PERUSTELUTAKT-EY-ministerineuvosto alkoi 27. heinäkuuta 2000 tehdyn päätöksen N:o 1/2000 nojalla soveltaa 2. elokuuta 2000 alkaen ennakolta valtaosaa Cotonoussa 23. kesäkuuta 2000 allekirjoitetun AKT-EY-kumppanuussopimuksen määräyksistä.Päätöksen 5 artiklan ja AKT-EY-sopimuksen 15 artiklan 5 kohdan mukaisesti AKT-EY-ministerineuvoston on vahvistettava työjärjestyksensä kuuden kuukauden kuluessa päätöksen voimaantulosta. Ministerineuvoston 22. toukokuuta 1997 tekemällä päätöksellää 2 1n]] [3] vahvistama työjärjestys on voimassa siihen asti, kun uusi työjärjestys on vahvistettu.[1][2][3]  EYVL L 220, 11.8.1997, s. 58.AKT-EY-ministerineuvosto päätti 22. kesäkuuta 2000 Cotonoussa siirtää osan toimivaltuuksistaan AKT-EY-suurlähettiläskomitealle, jotta se voisi vahvistaa kyseisen työjärjestyksen.Yhteisön onkin vahvistettava kyseistä työjärjestystä koskeva kantansa, jotta AKT-EY-suurlähettiläskomiteassa voidaan tehdä sitä koskeva päätös. Tätä tarkoitusta varten komissio esittää jäljempänä ehdotuksen neuvoston päätökseksi.Työjärjestyksen vahvistamisen johdosta ministerineuvosto voi jatkaa työtään ja hoitaa kumppanuussopimuksella sille uskotut tehtävät.Tämän ehdotuksen liitteenä olevassa työjärjestysluonnoksessa jatketaan pääosin vuonna 1997 vahvistetun työjärjestyksen määräyksiä sovittamalla ne uuden AKT-EY-kumppanuussopimuksen määräyksiin.Näistä syistä komissio pyytää neuvostoa tekemään liitteenä olevan päätöksen.Ehdotus: NEUVOSTON PÄÄTÖS AKT-EY-suurlähettiläskomiteassa vahvistettavasta yhteisön kannasta AKT-EY-ministerineuvoston työjärjestyksen vahvistamista koskevan päätöksen tekemiseksiEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan yhdessä 310 artiklan kanssa,ottaa huomioon komission ehdotuksen,sekä katsoo seuraavaa:(1) AKT-EY-ministerineuvosto otti 27 päivänä heinäkuuta 2000 tehdyllä päätöksellä N:o 1/2000 käyttöön siirtymätoimenpiteitä Cotonoussa allekirjoitetun AKT-EY-kumppanuussopimuksen, jäljempänä 'sopimus', tiettyjen määräysten panemiseksi ennakolta täytäntöön 2 päivästä elokuuta 2000 alkaen.(2) Yksi näistä määräyksistä on sopimuksen 15 artikla, jossa määritellään ministerineuvoston tehtävät ja sen toiminnan yleisperiaatteet.(3) Päätöksen N:o 1/2000 5 artiklan mukaisesti AKT-EY-ministerineuvoston on vahvistettava työjärjestyksensä kuuden kuukauden kuluessa päätöksen voimaantulosta.(4) AKT-EY-ministerineuvosto siirsi 22 päivänä kesäkuuta 2000 tehdyllä päätöksellä osan toimivaltuuksistaan AKT-EY-suurlähettiläskomitealle neuvoston työjärjestyksen vahvistamista varten.(5) AKT-EY-suurlähettiläskomiteassa on vahvistettava yhteisön kanta, jotta suurlähettiläskomitea voi tehdä päätöksen AKT-EY-ministerineuvoston työjärjestyksen vahvistamisesta,ON PÄÄTTÄNYT SEURAAVAA:1 artiklaYhteisön AKT-EY-suurlähettiläskomiteassa vahvistama kanta AKT-EY-ministerineuvoston työjärjestyksen vahvistamisesta perustuu liitteenä olevaan päätösluonnokseen.2 artiklaTyöjärjestysluonnokseen voidaan tehdä pieniä teknisiä muutoksia ilman uutta neuvoston päätöstä.Tehty BrysselissäNeuvoston puolestaPuheenjohtajaLIITEAKT-EY-SUURLÄHETTILÄSKOMITEAN PÄÄTÖS N:o .../2000,tehty ...,AKT-EY-ministerineuvoston työjärjestyksen vahvistamisestaAKT-EY-SUURLÄHETTILÄSKOMITEA, jokaottaa huomioon Cotonoussa 23 päivänä kesäkuuta 2000 allekirjoitetun AKT-EY-kumppanuussopimuksen ja erityisesti sen 15 artiklan 5 kohdan,sekä katsoo, ettäAKT-EY-ministerineuvosto siirsi 22 päivänä kesäkuuta 2000 tekemällään päätöksellä osan toimivaltuuksistaan AKT-EY-suurlähettiläskomitealle työjärjestyksensä vahvistamista varten,AKT-EY-ministerineuvosto alkoi 27 päivänä heinäkuuta 2000 tehdyllä päätöksellä soveltaa ennakolta valtaosaa AKT-EY-kumppanuussopimuksen määräyksistä,ON PÄÄTTÄNYT SEURAAVAA:1 artikla Kokousten ajankohta ja paikka1. AKT-EY-kumppanuussopimuksen, jäljempänä 'AKT-EY-sopimus', 15 artiklan 1 kohdan mukaisesti ministerineuvosto, jäljempänä 'neuvosto', kokoontuu periaatteessa kerran vuodessa ja aina tarvittaessa jonkin sopimuspuolen pyynnöstä.2. Neuvoston kutsuu koolle sen puheenjohtaja. Kokousten ajankohdat vahvistetaan sopimuspuolten yhteisellä sopimuksella.3. Neuvosto kokoontuu joko Euroopan unionin neuvoston tavanomaisissa istuntopaikoissa tai AKT-valtioiden ryhmän sihteeristön toimipaikassa taikka jossakin AKT-valtiossa sijaitsevassa kaupungissa neuvoston tekemän päätöksen mukaisesti.2 artikla Asialista1. Puheenjohtaja laatii alustavan asialistan kutakin istuntoa varten. Se toimitetaan neuvoston jäsenille vähintään 30 päivää ennen istunnon alkamista. Alustavaan asialistaan otetaan kaikki ne asiat, joiden listalle ottamista koskeva pyyntö on toimitettu puheenjohtajalle viimeistään 30 päivää ennen istunnon alkamista.Alustavaan asialistaan otetaan asiat, joita koskevat asiakirjat on toimitettu neuvoston sihteeristölle hyvissä ajoin niiden toimittamiseksi edelleen neuvoston ja suurlähettiläskomitean, jäljempänä 'komitea', jäsenille viimeistään 21 päivää ennen istunnon alkamista.2. Neuvosto vahvistaa asialistan kunkin istunnon alussa. Kiireellisissä tapauksissa neuvosto voi päättää AKT-valtioiden tai yhteisön pyynnöstä sellaisten asioiden ottamisesta listalle, joiden osalta ei ole noudatettu 1 kohdassa annettuja määräaikoja.3. Alustava asialista voidaan jakaa A-, B- ja C-osaan.A-osaan otetaan asiat, jotka neuvosto voi hyväksyä ilman keskustelua.B-osaan otetaan asiat, joista neuvoston on keskusteltava ennen niiden hyväksymistä.C-osaan otetaan luonteeltaan epäviralliset asiat, joista vaihdetaan näkemyksiä.3 artikla Päätöksenteko1. AKT-EY-sopimuksen 15 artiklan 3 kohdan mukaisesti neuvosto tekee ratkaisut osapuolten yhteisellä sopimuksella.2. Neuvoston päätökset ovat päteviä ainoastaan, jos vähintään puolet Euroopan unionin neuvoston jäsenistä, yksi komission jäsen ja kaksi kolmasosaa AKT-valtioiden hallituksia edustavista jäsenistä on läsnä.3. Jos joku neuvoston jäsen on estynyt osallistumasta, hän voi lähettää tilalleen edustajan. Tällöin hänen on ilmoitettava puheenjohtajalle, kuka henkilö tai mikä valtuuskunta on valtuutettu edustamaan häntä. Edustajalla on kaikki estyneen jäsenen oikeudet.4. Neuvoston jäsenet voivat tuoda mukanaan neuvonantajia, jotka avustavat jäseniä.5. Kunkin valtuuskunnan kokoonpano toimitetaan puheenjohtajalle tiedoksi ennen kunkin istunnon alkamista.6. Euroopan investointipankin, jäljempänä 'pankki', edustaja osallistuu neuvoston istuntoihin silloin, kun asialistalla on pankin toimialaa koskevia kysymyksiä.4 artikla Kirjalliset menettelytKiireellisessä tapauksessa neuvostoa voidaan pyytää tekemään ratkaisunsa kirjeenvaihdolla. Tästä menettelystä voidaan sopia joko neuvoston istunnossa tai suurlähettiläskomiteassa.Samaan aikaan, kun tehdään päätös tämän menettelyn soveltamisesta, vastaamiselle voidaan asettaa määräaika. Määräajan päätyttyä neuvoston puheenjohtaja toteaa neuvoston kahden sihteerin selonteon perusteella, voidaanko saatujen vastausten perusteella katsoa, että asiasta vallitsee yhteisymmärrys.5 artikla Komiteat ja työryhmätNeuvosto voi perustaa komiteoita tai työryhmiä, joille se antaa tarpeelliseksi katsomiaan tehtäviä; erityisesti kyseeseen tulee yhteistyöaloja tai kumppanuuden erityiskysymyksiä koskevan päätöksenteon valmistelu.Näiden komiteoiden ja työryhmien työn valvonta voidaan antaa suurlähettiläskomitean tehtäväksi.6 artikla Rajoitetun kokoonpanon ministeriryhmätIstuntojensa aikana neuvosto voi antaa kokoonpanoltaan rajoitetuille, pariteettiperiaatteella muodostetuille ministeriryhmille tehtäväksi valmistella määrättyjä asialistan kohtia koskevat päätökset ja päätelmät, sanotun kuitenkaan rajoittamatta tämän työjärjestyksen 5 artiklan soveltamista.7 artikla Ministerikomiteat1. AKT-EY-sopimuksen 83 artiklan mukaisesti perustetaan AKT-EY-kehitysrahoitusyhteistyökomitea. Neuvosto vahvistaa kyseisen komitean työjärjestyksen.2. Neuvosto käsittelee kauppapoliittiset kysymykset ja yhteisen kaupan alan ministerikomitean kertomukset AKT-EY-sopimuksen 38 artiklan mukaisesti.8 artikla Tarkkailijoina osallistuvat valtiot1. AKT-EY-sopimuksen niiden allekirjoittajavaltioiden edustajat, jotka sopimuksen voimaantulohetkellä eivät ole vielä saattaneet sopimuksen 93 artiklan 1 ja 2 kohdassa tarkoitettuja menettelyjä päätökseen, voivat osallistua neuvoston istuntoihin tarkkailijoina. Tällöin heille voidaan antaa lupa osallistua neuvostossa käytäviin keskusteluihin.2. Sama sääntö koskee AKT-EY-sopimuksen 93 artiklan 6 kohdassa tarkoitettuja maita.3. Neuvosto voi valtuuttaa AKT-EY-sopimukseen liittymistä pyytäneen valtion edustajat osallistumaan neuvoston työskentelyyn tarkkailijoina.9 artikla Luottamuksellisuus ja viralliset julkaisut1. Ellei toisin päätetä, neuvoston istunnot eivät ole julkisia. Istuntoihin päästäkseen on esitettävä kulkulupa.2. Jollei neuvosto toisin päätä, sen päätöksentekoa koskee salassapitovelvollisuus, sanotun kuitenkaan rajoittamatta muita asiassa sovellettavia määräyksiä.3. Kukin sopimuspuoli voi päättää julkaista neuvoston päätökset, päätöslauselmat, suositukset ja lausunnot omissa virallisissa julkaisuissaan.10 artikla Vuoropuhelu valtiosta riippumattomien toimijoiden kanssa1. Säännönmukaisten istuntojen ohella neuvosto voi kutsua AKT-valtioiden ja EU:n talous- ja yhteiskuntaelämän edustajia sekä kansalaisyhteiskunnan toimijoita osallistumaan näkemystenvaihtoon tiedottaakseen niille asialistalla olevista kysymyksistä ja kuullakseen niiden lausunnot ja ehdotukset.2. Neuvoston sihteeristö huolehtii tällaisen talous- ja yhteiskuntaelämän sekä kansalaisyhteiskunnan edustajien kanssa käytävän näkemystenvaihdon järjestämisestä. Tässä tarkoituksessa se voi Euroopan komission suostumuksella siirtää tiettyjä tehtäviä kansalaisyhteiskuntaa edustaville järjestöille. Silloin, kun näkemystenvaihtoa käydään AKT-valtioiden talous- ja yhteiskuntaelämän edustajien kanssa, neuvoston sihteeristö voi antaa osan tehtävistä Euroopan unionin talous- ja sosiaalikomitean hoidettavaksi.3. Puheenjohtaja ottaa neuvoston sihteeristön ehdotuksesta asialistalle sellaiset kysymykset, joista käydään vuoropuhelua valtiosta riippumattomien toimijoiden kanssa. Kyseiset kohdat annetaan neuvoston muiden jäsenten tiedoksi samaan aikaan kunkin istunnon alustavan asialistan kanssa.11 artikla Alueita ja pienalueita edustavat järjestötAKT-valtioiden alueita ja pienalueita edustavat järjestöt voivat lähettää edustajansa neuvoston ja komitean istuntoihin tarkkailijoina edellyttäen, että neuvosto on tehnyt asiasta ensin päätöksen.12 artikla Tiedonannot ja pöytäkirjat1. Kaikki tässä työjärjestyksessä mainitut tiedonannot osoitetaan neuvoston sihteeristön toimesta AKT-valtioiden edustajille, AKT-valtioiden ryhmän sihteeristölle, jäsenvaltioiden pysyville edustajille, Euroopan unionin neuvoston pääsihteeristölle ja Euroopan komissiolle.Jos tiedonanto koskee pankkia, se toimitetaan lisäksi sen pääjohtajalle.2. Kustakin istunnosta laaditaan pöytäkirja, johon kirjataan neuvoston tekemät päätökset.Neuvosto hyväksyy pöytäkirjan, minkä jälkeen tehtävää hoitava puheenjohtaja ja neuvoston kaksi sihteeriä allekirjoittavat sen. Pöytäkirjat säilytetään neuvoston arkistossa. Pöytäkirjasta toimitetaan jäljennös tämän artiklan 1 kohdassa mainituille vastaanottajille.13 artikla AsiakirjatJollei toisin päätetä, neuvosto tekee päätöksensä englanniksi ja ranskaksi laadittujen asiakirjojen perusteella.14 artikla Asiakirjojen muoto1. AKT-EY-sopimuksen 15 artiklan 3 kohdassa tarkoitetut päätökset, päätöslauselmat, suositukset ja lausunnot jaetaan artikloihin.Ensimmäisessä alakohdassa tarkoitetut asiakirjat päätetään ilmaisulla "Tehty [paikka] [aika]"; päivämääräksi laitetaan se päivä, jona neuvosto on hyväksynyt kyseisen asiakirjan.2. AKT-EY-sopimuksen 15 artiklan 3 kohdassa tarkoitettujen päätösten nimenä on "Päätös", minkä perään merkitään järjestysnumero, tekopäivämäärä ja maininta aiheesta.Päätöksissä mainitaan niiden voimaantulopäivämäärä.Päätöksiin sisältyy seuraava virke: "AKT-valtioiden sekä yhteisön ja sen jäsenvaltioiden on omalta osaltaan toteutettava tämän päätöksen täytäntöönpanon edellyttämät toimenpiteet.".3. AKT-EY-sopimuksen 15 artiklan 3 kohdassa tarkoitettujen päätöslauselmien, suositusten ja lausuntojen nimenä on "Päätöslauselma", "Suositus" tai "Lausunto", minkä perään merkitään järjestysnumero, antopäivämäärä ja maininta aiheesta.4. Puheenjohtaja allekirjoittaa neuvoston hyväksymät asiakirjat, jotka säilytetään neuvoston arkistossa.Neuvoston kaksi sihteeriä antavat nämä asiakirjat tiedoksi tämän työjärjestyksen 12 artiklan 1 kohdassa tarkoitetuille vastaanottajille.15 artikla PuheenjohtajuusNeuvoston puheenjohtajana toimivat vuorotellen-1 päivästä huhtikuuta 30 päivään syyskuuta jonkin AKT-valtion hallituksen jäsen ja-1 päivästä lokakuuta 31 päivään maaliskuuta Euroopan unionin neuvoston jäsen.16 artikla Suurlähettiläskomitea1. AKT-EY-sopimuksen 15 artiklan 4 kohdan mukaisesti neuvosto voi siirtää osan toimivaltuuksistaan komitealle.2. Komitean kokoontumista koskevat edellytykset vahvistetaan sen työjärjestyksessä.3. Komitean tehtävänä on valmistella neuvoston istunnot ja hoitaa neuvoston sille uskomat tehtävät.17 artikla Osallistuminen yhteiseen edustajakokoukseenNeuvoston osallistuessa yhteisen edustajakokouksen istuntoihin sitä edustaa sen puheenjohtaja.Jos puheenjohtaja on estynyt, hän nimeää sijaisekseen jonkun neuvoston jäsenen.18 artikla Yhteisön politiikan johdonmukaisuus ja vaikutus AKT-EY-sopimuksen soveltamiseen1. Jos AKT-valtiot esittävät AKT-EY-sopimuksen 12 artiklan nojalla neuvottelupyynnön, neuvottelut järjestetään lyhyessä määräajassa; yleissääntönä neuvottelut on järjestettävä viidentoista päivän kuluessa pyynnön esittämisestä.2. Neuvottelut voi järjestää neuvosto, komitea, jompikumpi ministerikomiteoista tai tilapäisesti perustettu ryhmä.19 artikla SihteeristöNeuvoston ja komitean sihteerintehtävistä huolehtivat pariteettiperiaatteen mukaisesti kaksi sihteeriä.Vastavuoroisen kuulemisen jälkeen AKT-valtiot nimeävät sihteereistä toisen ja yhteisö toisen.Sihteerit hoitavat tehtävänsä täysin itsenäisesti pyrkien toteuttamaan ainoastaan AKT-EY-sopimuksen tavoitteet pyytämättä tai ottamatta vastaan ohjeita yhdeltäkään hallitukselta, järjestöltä tai muulta viranomaiselta kuin neuvostolta ja komitealta.Neuvostolle tarkoitettu kirjeenvaihto osoitetaan sen puheenjohtajalle neuvoston sihteeristön toimipaikkaan.Tehty BrysselissäAKT-EY-suurlähettiläskomitean puolestaPuheenjohtaja